
ДОКЛАД

За изпълнение на Общинския план за развитие на 
община Земен 2014-2020 г.

Общинският план за развитие на община Земен за периода 2014 -2020 г. е документ за стратегическо планиране на устойчиво интегрирано развитие на територията на общината, който се разработва в съответствие с предвижданията на Областната стратегия за развитие на област Перник за периода 2014 -2020 г.
Общинският план за развитие определя средносрочните цели и приоритети за развитие, като се отчитат специфичните характеристики и потенциалът на общината, от една страна, и стратегическите насоки за разработване на целите и приоритетите на общинските планове за развитие, съдържащи се в съответната областна стратегия за развитие за периода до 2020 г., от друга страна.

	Общинският план за развитие на община Земен като стратегически документ обвързва сравнителните предимства и потенциал за развитие на местно ниво с ясно дефинирана визия, цели и приоритети за постигане на стратегически цели, свързани общо от стремежа към по-висок жизнен стандарт на хората в общината и устойчиво развитие.
Визията за развитието на община Земен отразява желаните промени и желаното състояние за развитието на общината в един дългосрочен период. Тя отразява мнението на местните хора и има мобилизиращ и консенсусен характер, обединяващ териториалната общност:

Община Земен – развиващ се общински център с висок стандарт на живот и привлекателно място за бизнес със съхранена природна и културна среда.

Последващата реализация на Общинският план са пряко свързани с:
· Предвиждане на приоритети и мерки, които да съответстват на политиките на ЕС за социално-икономическо сближаване и на регламентите на Структурните фондове. Това е предпоставка за финансовата осигуреност на предвидените приоритети и мерки по линия на европейските фондове. Прилагане на подход на интеграция и съгласуваност между отделните секторни направления в развитието на общината и нейната територия, което е гаранция за постигане на синергичен ефект и балансираност;
· Отчитане на целите и приоритетите на основните планови и стратегически документи на страната за периода 2014-2020 г.;
· Община Земен има необходимия кадров ресурс и предпоставки да реализира ускорено развитие. Прилагането и изпълнението на залегналите в Общинския план цели и мерки ще гарантира значително увеличаване на равнището на социално-икономическо развитие на общината и доближаване до средните социално-икономически параметри на българските общини.
	С оглед оценените нужди и желания на местната общност и в съответствие с наличният потенциал, ресурси и специфични особености и тенденции в развитието на общината, стратегическата рамка на настоящият стратегически документ се  фокусира в четири основни тематични области, на чиято основа следва да се реализира дефинираната по-горе Визия за развитие през следващият програмен период:
· Социално – икономическото развитие и повишаване на конкурентоспособността на местната икономика и  общината като цяло;
· Състоянието на жизнената среда – природа, урбанизирана среда, инфраструктури и разумно използване на териториалните, природни и човешки ресурси;
· Специфичните характеристики на общината, нейните страни с потенциал за развитие – историческо, културно наследство, образователен център и туристически потенциал;
· Доброто управление за развитие и пълноценно използване на потенциала и създаването на устойчиви сътрудничества.

В изпълнение на Стратегическите цели, Приоритети и Мерки, залегнали в Общинския план за развитие на  община Земен 2014-2020 г. е постигнат следния напредък :

Стратегическа цел 1: Развитие на съвременна конкурентоспособна икономика 

Приоритет 1.1: Развитие на икономиката чрез използване на местния потенциал  
Мярка1.1.1.: Подкрепа за развитието на частния сектор 
Дейности:
През 2015 г. община Земен предприе действия за активна подкрепа на частния сектор. Бяха проведени редица работни срещи с представители на местния бизнес, като на тези срещи същите бяха консултирани относно възможността за участие в различни проограми на ЕС за финансиране. Беше оказана сериозна консултантска помощ за участие с проекти в МИГ „Радомир-Ковачевци-Земен”. В този смисъл община Земен беше активен участник в дейността на МИГ, чрез своите представители, които взеха активно участие при управление на структурата.

Мярка1.1.2.: Подпомагане предоставянето на бизнес услуги, свързани със стартиране на нов бизнес 
В изпълнение на заложените дейности в цитираната Мярка, община Земен облекчи административните процедури за ускорено преминаване при регистриране, строителство и стартиране на дейността. От важно значение за изпълнение на тази задача е  въведената деловодна информационна система. През 2015 г. община Земен предостави  разрешителни за достъп до стопанска площ на 3 бр. стопански субекти.

Приоритет 1.3. : Развитие на модерен туризъм 
Мярка 1.3.1.: Развитие на туризма 
В изпълнение на Мярката, община Земен изгради и оборудва Туристически информационен център. Изградена е и Екопътека „Земенски пролом” с дължина 3100 м., оборудвана с четири бивака, маркирани маршрути, алпийска стена за катерене и информационни табели. Към екопътеката е изградена и фитнес площадка на открито. Посочените дейности подпомагат развитието на интегреран селски туризъм. Реализиран е и проект за налагане на туристическата дестинация „Земен”. Поета е и интициатива за развитие на Религиозен туризъм , който трябва да утвърди Дестинация „Краище-религиозен и културно-исторически туризъм”. В изпълнение на заложеното в Мярката са разработени и технически проекти, с които община Земен ще кандидатства в ПРСР 2014-2020 г. както следва :

1. Насърчаване развитието на интегриран селски туризъм в община Земен, чрез изграждане на „Туристически информационен център и изложбена зала на Владимир Димитров – Майстора, с. Дивля, община Земен”
2. „Насърчаване развитието на интегриран селски туризъм в община Земен, чрез изграждане на „Туристически информационен център и изложбена зала на сурвакарските обичаи, с. Елов дол, община Земен”
3. „Насърчаване развитието на интегриран селски туризъм в община Земен, чрез изграждане на „Туристически информационен център и изложбена зала на сурвакарски обичай, с. Габров дол, община Земен”
4. „Сурвакарска туристическа пътека с.Габров дол-с.Елов дол”
5. Изграждане на туристическа инфраструктура / екопътеки, маркировка  и обозначаване на  пешеходни маршрути, пейки, маси, барбекюта, информационни табели/  до туристически обекти в населени места като: с.Жабляно, с.Пещера, с.Одраница, с.Горна Врабча 
6. По програма ПУДООС са разработени малки проекти за изграждане на зони за отдих, детски кътове и спорт  в населени места на община Земен.
7. Изготвени са проекти за достъп до културни паметници, като Пещерски и Жаблянски манастир, с които община Земен кандидатства по програма трансгранично сътрудничество Интеррег-ИПП България-Сърбия.
Мярка 1.3.2.: Развитие на маркетингова политика за популяризиране на Земен  като туристическа дестинация 

По тази мярка община Земен създаде информационен бюлетин за събитията в областта на туризма  и културата в община Земен – Културен календар, който е обявен на сайта на общината. Бяха издадени по различни проекти рекламни материали, дипляни, брошури, каталози, пътеводител и  карта на гр.Земен и община Земен. Изготвена е Нова маркетингова стратегия.

Стратегическа цел 2: Подобряване на инфраструктурната осигуреност на  общината и опазване на околната среда  

Осъществяването на дейности по посочената цел е от изключителна важност за подобряването на качеството на живот на населението на общината, като косвено и пряко това оказва влияние за развитието на жизнеспособен интегриран селски туризъм, както и за развитието на бизнеса и привличане на нови инвестиции.

Приоритет 2.1: Модернизация на инфраструктурата 
Мярка 2.1.1: Подобряване на местната транспортна инфраструктура
За изпълнението на посочената Мярка, през 2015 г. община Земен реализира редица дейности, както с бюджетни средства, така и със средства от Европейски и национални програми.
Бяха ремонтирани 38 бр. улици и тротоари не само в гр. Земен но и в околните села, като общата сума на капиталовите средства надхвърля 200 000 лв. По Програма за развитие на селските райони допълнително бяха рехабилитирани 4 улици от гр. Земен на стойност 138 000.00 лв. 
В изпълнение на дейностите, заложени в Общинския план за развитие беше изградена съвременнна спорна база – Стадион на ФК „Пирин”, гр. Земен, заедно с плувен басейн и спортна зала на стойност от 3 4000 000 лв. Реализацият на посочения проект с финансовата подкрепа на Програма за развитие на селските райони създава чудеснни предпоставки за развитие на спорта в общината, от което се възползват предимно младите хора. В допълннение на това беше изградена и фитнес площадка на открито, която допълва потребностите на младите хора от спортна инфраструктура.

Мярка 2.1.2: Модернизация на водоснабдяването, канализацията и пречистването на отпадните води
За подобряване на условията за живот и достъпа до качествена питейна вода на жителите на  град Земен е изготвен Технически проект за реконструкция на водоснабдителната система, с който община Земен през 2016 г. ще кандидатства за финансиране на  Програма за развитие на селските райони.
 	
Мярка 2.1.7: Модернизация на МТБ на културната инфраструктура в общината
	В подкрепа на тази мярка община Земен е извършила следното :
· Изготвен е технически проект  за „ Ремонт и обновяване на Народно читалище „Светлина - 1924“ - гр. Земен”;
· Реставриране, опазване и адаптиране на недвижимите културни ценности на територията на общината и терените около тях-по тази дейност са изготвени технически проекти, с които юридическите лица на Светия Синод ще участват за финансиране на манастирите със статут на паметници на културата на територията на община Земен.
· Интегриране на културното наследство в стратегиите и ОУП на община  Земен-за изпълнението на тази дейност община Земен частично финансира изготвянето на ОУП на общината. За целта е изготвено Планово задание за изготвяне на ОУП, има избран изпълнител и споразеумение за частично финансиране на същия с МРРБ.

В допълнение на това са осъществени и други дейности, като опазване и популяризиране на Културно-историческото наследство на община Земен чрез дигитализация-дигитализирани са над 230 обекта на КИН и са публикувани в интернет. Създаден и оборудван е преместваем фестивален комплекс по ПРСР.
 
Мярка 2.1.8.: Модернизация на МТБ на административни сгради 
1. Ремонт, саниране и модернизация на административните сгради на общинска администрация Земен – изготвен е инвестиционен проект във фаза Техническа, с койт общината има готовност да кандидатства по ПРСР.
Мярка 2.1.9.: Опазване и адаптиране на недвижимите културни ценности
Дейности:
Ремонт и модернизация на църкви, храмове и манастири и подобряване на прилежащата им територия-виж Мярка 2.1.7:
Приоритет 2.2.: Опазване на околната среда 
Мярка 2.2.3.: Модернизация на управлението на отпадъците 
Подобряване на сметоизвозването  и сметосъбирането в община Земен / закупуване на нова сметосъбирачна машина, контейнери, кошчета за отпадъци-през 2015 г. значително е подобрена организацията на сметосъирането в община Земен, закупени са 96 нови контейнера за смет. Предстои закупуването на нова сметосъбирачна техника.

Мярка 2.2.4.: Развитие на зелената система в общината

От заложените три дейности в тази мярка е изпълнена дейността - Изграждане на видеонаблюдение в горските масиви на община Земен, за предпазване от пожари, която е финансирана по Мярка 226 от ПРСР на сстойност 300 000 лв.

Стратегическа цел 3: Повишаване качеството на живот в община Земен, чрез ефективни  социални услуги, здравеопазване и образование 

Тази стратегическа цел предвижда дейности, които пряко касаят населението на общината.
Приоритет 3.1.: Подобряване качеството на здравните услуги и достъпа до тях 
Мярка 3.1.1.: Подобряване на достъпа до медицински услуги 
Дейности:
1. Провеждане на безплатни профилактични прегледи на социално слаби български граждани от специализиран медицински персонал-община Земен е осигурила тази услуга за населението на общината.

Мярка 3.2.4.: Допълнителна квалификация на учителите за подобряване на учебния процес
Дейности- Предоставена е възможност да допълнителна квалификация на учителския колектив на СОУ „Св.Св. Кирил и Методий” гр. Земенн
Мярка 3.2.5.: Развитие на спорта 
По тази мярка е реализирана Дейността:
1. “Изграждане на спортна площадка – фитнес на открито“

Приоритет 3.3.: Подобряване качеството на социалните услуги 
Мярка 3.3.1.: Създаване на нови социални услуги в общината и поддържане на наличните
По тази мярка е осъществена дейността:
1. Реконструкция и модернизация на пенсионерски клуб в гр.Земен.
Приоритет 3.4.: Повишаване на културния статус на населението на общината
Мярка 3.4.1.: Подпомагане организирането на нови културните събития и фестивали в общината
Осъществена е дейността:
1. Изготвяне и приемане на годишни културни планове, съобразени със спецификата и традициите в общината;
Община Земен оказва сериозна подкрепа за развитие на читалищната дейност,включително и с осъществяването на проект към ПРСР за оборудване и доставка на техника за провеждане на масовите мероприятия, включени в годишния план за дейността на читалищата.

Приоритет 4.2. Стимулиране на местните партньорства и международно сътрудничество 

Мярка 4.2.1.: Създаване и утвърждаване на трайни връзки със съседните общини за съвместна работа и участие в проекти . по тази мярка община Земен реализира в партньорство с общините Кюстендил и Невестино проект на стойност 320 000 лв. за

Мярка 4.2.2.: Развитие на трансграничното и международно сътрудничество и побратимяване с общини от ЕС и извън него . 
По тази мярка община Земен е устновил трайни партньорства с редица общини от Р Сърбия като Нишка баня, Цръвени кръст, Бойник и др., като само през 2015 г. е разработила 3 бр. проектни предложения, с които кандидатства за финансиране програма трансгранично сътрудничество Интеррег-ИПП България-Сърбия-Първа покана.
[bookmark: _GoBack]В цифрово изражение, община Земен е инвестирала средства в дълготрайни материални активи, в подкрепа на дейностите, заложени в Общинския план за развитие на стойност 5 104 000 лв., от които за жилищно строителство, благоустройство, комунално стопанство и опазване на околнната среда – 202 000 лв., почивно дело, култура и религии – 61 000 лв., икономически дейности и услуги – 233 000 лв., като  само придобитите дълготрайни материални активи са на стойност от над 4 558 000 лв.
От направения подробен анализ на дейностите, осъществени по отделните мерки е видно, че през 2015 г. община Земен е реализирала приблизително около 20 % от заложеното в Общинския план за развитие на община Земен за периода 2015-2020 г., но в цифровото изражение на постигнатото е усвоила не-повече от 12 % от предвидените инвестиции. В този ред на мисли община Земен ще мобилизира своя експертен капацитет за подобряване на усвояването на средства от Евопейските структурни фондове. Важна стъпка за реализацията на заложеното в Общинсския план за развитие е и необходимостта от привличане на чужди инвестиции, които значително биха спомогнали за икономическото развитие на общината, увеличаване на роботните места и подобряване на качеството на живот.

ДИМИТЪР СОТИРОВ
КМЕТ НА ОБЩИНА ЗЕМЕН

